***ƏCZAÇILIĞIN TƏŞKİLİ VƏ İQTİSADİYYATI FƏNNİ HAQQINDA***

Əczaçılığın təşkili və iqtisadiyyatı fənni əsas ixtisas fənni olaraq əczaçılıq sahəsində çalışan mütəxəssislərin nəzəri biliklərə və təcrübi vərdişlərə yiyələnməsində və onların mütəxəssis kimi formalaşmasında böyük rol oynayır. Əczaçılığın təşkili və iqtisadiyyatı fənni bir neçə bölməyə ayrılır: • Əczaçılığın təşkili;

• Əczaçılıq təşkilatlarında iqtisadiyyat;

• Əczaçılıq təşkilatlarında uçot və hesabat;

• Əczaçılıq təşkilatlarında menecment və marketinq.

Əczaçılığın təşkili və iqtisadiyyatı fənninin əsas xüsusiyyəti ondan ibarətdir ki, o son dərəcə dinamikdir. Bu fənn xarici mühitin (sosial, iqtisadi, siyasi) təsirinə məruz qalaraq daim dəyişir və yeni istiqamətlərin müdaxiləsini tələb edir. Məsələn, farmakoekanomika, əczaçılıq logistikası.

Əczaçıığın təşkili və iqtisadiyyatı fənninə belə tərif verilmişdir:

Əczaçılığn təşkili və iqtisadiyyatı fənni dərman vasitələri ilə davranış subyektlərinin idarəetmə və iqtisdai fəaliyyətini öyrənməklə məşğul olan elmdir.

Bu fənnin predmetini dərman vasitələri ilə davranış subyektləri təşkil edir.

Bu fənnin öyrənilməsində müasir metodiki yanaşmalardan istifadə olunur:

**•** **Sistemli yanaşma.** Belə bir yanaşmada əczaçılığın təşkili və iqtisadiyyatı fənninə bir-birindən asılı və sıx əlaqəli olan ümumi bir məqsədə xidmət edən yarımsistemlərin məcmuyu kimi baxılır.

**• Marketinq yanaşma.**  Bu yanaşmaya aptek çeşidi mallarına tələbatı olan real və potensial alıcıların tələbatının təmin edilməsi, dərman vasitələri ilə davranış subyektlərinin baar konyukturası ilə qarşılıqlı əlaqəsinin öyrənilməsi kimi baxılır.

**• İnstitusion yanaşma.** B u yanaşmada əczaçılığın təşkili və iqtisadiyyatı fənninə əczaçılıq bazarı təşkilatı kimi baxılır.

**• Logistik yanaşma**. Bu yanaşmaya mal və onunla əlaqədar olan informasiya axını kimi baxılır. Nəticədə isə dərman vasitələri ilə davranış subyektlərinin təsərrüfat fəaliyyətinin səmərililiyinin artmasına imkan yaradır.

**• Modelləşmə yanaşması.** Bu yanaşmadan fənnin öyrənilməsində baş verən proseslərin tədqiqi üçün istifadə olunur (statistik üsullar, riyazi üsullar).

Müasir dövrdə əczaçılığın təşkili və iqtisadiyyatı fənninin rolu və əhəmiyyəti son dərəcə artmışdır. Buna səbəb aşağıdakılardır:

**•** Bazar iqtisadiyyatı mühitində fəaliyyət göstərən əczaçılıq təşkilatlarnın təşkilati- hüquqi formalarının dəyişməsi:

**•**Təsərrüfat subyektlərinin yeni fəaliyyət növlərinin meydana çıxması:

**•**Əczaçılıq bazarında mal çeşidlərinin son dərəcədə atması:

**•**Dərman vasitələrinə qiymətyaranma prinsiplərinin dəyişilməsi:

**•**Dərman vasitələri və digər aptek çeşidi mallarının sertifikatlaşma və lisenziyalaşmasının yeni sisteminin formalaşması:

**•**Aptek təşkilatlarının özəlləşməsi ilə əlaqədar onların fəaliyyətinin analizi və planlaşdırılmasının dəyişməsi:

**•**Yeni informasiya texnologiyalarının meydana gəlməsi.

Əczaçılığın təşkili və iqtisadiyyatı fənninin əsas xüsusiyyətlərindən biri də bu fənnin dərman vasitələri ilə davranış subyektlərinin fəaliyyətinin normativ-hüquqi sənədlərə əsaslanaraq fəaliyyət göstərməsidir. Bu sahədə istinad olunan əsas qanun “ **Dərman vasitələri haqqında Azərbaycan Respublikasının qanun**” –dur .

Bu qanun 22 dekabr 2006-cı ildə Milli Məclisdə təsdiqlənmiş və 6 fevral 2007 –ci ildə Azərbaycan Respublikasının Prezidenti tərəfindən imzalanmışdır. Qanun Azərbaycan Respublikasında dərmanlar və tibb vasitələri ilə davranışın hüquqi və təşkilati əsaslarnı müəyyən edir, bu sahədə yaranan münasibətləri tənzimləyir. Bu qanunda təsdiqlənən əsas anlayışlar aşağıdakılardır:

1. **Dərman vasitələri** – xəstəliklərin diaqnostikası profilaktikası, müalicəsi, xəstələrin reabilitasiyası, insan orqanizminin vəziyyətinin və fizioloji funksiyalarnın dəyişdirilməsi üçün istifadə edilən bioloji və farmokoloji fəallığa malik təbii ( bitki, heyvan , mineral ), sintetik, biotexnoloji mənşəli dərman maddələri və ya onların qarışığı, o cümlədən immunobioloji dərman pereparatları.
2. **Dərman maddələri** – insan orqanizminin vəziyyətini və fizoloji funksiyalarının dəyişə bilən və dərman vasitələrinin istehsalında istifadə edilən bioloji fəallığa malik olan təbii, sintetik biotexnoloji, mənşəli maddələr.
3. **Təsir edici maddə** - dərman vasitələrinin istehsalında istifadə olunan əsas dərman maddəsidir.
4. **Orijinal dərman vasitələri**- patentləşdirilmiş özünə məxsus adı ilə dövriyyəyə daxil edilmiş dərman vasitələridir.
5. **Orijinal dərman vasitələrinin analoqları (generiklər**) –orijinal dərman vasitələrinə müstəsna patent hüquqlarının müddəti bitdikdən sonra digər istehsalçılar tərəfindən həmin tərkibdə, dozada və formada istehsal edilmiş dərman vasitələridir.
6. **Dərman vasitələri ilə davranış –** dərman vasitələrinin (onların substansiyalarının) elmi axtarışı, hazırlanmsı, istehsalı, qablaşdırılması, saxlanılması, daşınması, ixracı, dövlət qeydiyyatı, sertifikatlaşdırılması, keyfiyyətinə, səmərəliliyinə və təhlükəsizliyinə nəzarət edilməsi, satışı, tətbiqi, yararlıq müddəti bitdikdə və yararsız hala düşdükdə məhvi, habelə dərman vasitələri ilə bağlı digər əməliyyatların həyata keçirilməsidir.
7. **Əczaçılıq fəaliyyəti –** dərman vasitələrinin hazırlanması, istehsalı, topdan və pərakəndə satışı ilə bağlı fəaliyyəti növüdür.
8. **Dərman vasitələrinin dövlət qeydiyyatı –** tibbi təcrübədə istifadə məqsədi ilə Azərbaycan Respublikasında istehsal olunan və Azərbaycan Respublikasına idxal edilən dərman vasitələrinin müvafiq sənədlər əsasında ekspert qiymətləndirilməsi və aparılmış sınaqların nəticələrinə görə sənaye üsulu ilə istehsalına, idxalına və tətbiqinə icazə verilməsini və müəyyən olunmuş qydada uçota alınmasını nəzərdə tutulan tədbirlər sistemidir və s.